Vissza a jövőbe játékok - Játék hír - Critical ERROR
Szerencsére a Vissza a jövőbe igen sok játékfejlesztő céget megihletett az évek során. Most kiemelnék nektek kettőt ezek közül!
Marty McFly érkezése miatt még a nap is kisütött pár pillanatra, és ez nagy szó elnézve az elmúlt időszak időjárását. De sajnos nem szabad elfelejteni, hogy ősz van és felkészülni arra, hogy bizony szakadhat az eső! Az ilyen hűvös évszakokban, mint ez is feltehetitek a kérdést, hogy én, mint a Vissza a jövőbe rajongó, mégis mit is csinálhatnék szabad perceimben? A hipotetikus kérdésre a válasz jelenleg két helyről érkezhet!
Ahogy a Minecraft, úgy a Vissza a jövőbe franchise se volt biztonságban a Telltale részéről. A point and click játékok királya az első próbálkozásai között adaptálta Marty McFly történetét, egy-két csavarral, ami igen tetszetősé teszi a játékot. A részletekbe most nem megyek bele, hiszen a játék újbóli megjelenése miatt hamarosan bővebben írunk róla. Legyen elég most az, hogy ilyen is van!
Ez még mind semmi! A Lego Dimensions játékszettnek köszönhetően amellett, hogy már meg is építhetjük gyerekkorunk kedvenc hőseit, akár teljesen új és szürreális kalandokat is átélhetünk velük a Lego világában! Arról nem is beszélve, hogy talán a legötletesebb előzetest adták ki hozzá, amit az emberiség megalkothatott:
Igazán sokat nem tudok mondani erről a verzióról, hiszen egy szokásos Lego videójátékról beszélünk, ami Disney Infinity módra működik. Szóval azt hiszem a legjobb módja a soraim zárásának az, hogyha nem szövegeléssel, hanem mondjuk a Lego Dimensions: Back to the Future pack játékmenetével köszönök el! További kellemes 2015 október 21-ét mindenkinek!
Hamarosan érkezik a FORZA 6 PC-s verziója!